### Beslutninger

Alexander Lind og Magistratsafdelingen for Teknik og Miljø med bemærkning, at byrådet i sit møde den 25. juni 2025 har vedtaget Magistratens indstilling i overensstemmelse med erklæring fra Teknisk Udvalg af 18. juni 2025.

Venstres byrådsgruppe kunne tiltræde indstillingen med forbehold.

Enhedslisten de Rød-Grønnes byrådsgruppe kunne tiltræde indstillingen med bemærkning om, at Enhedslisten er kritiske over for etablering af CO2 fangstanlæg (CCS). Særligt over for finansieringen af anlægget via salg af klimakreditter, der undergraver hele klimaeffekten.

Liberal Alliances og Danmarksdemokraternes byrådsgrupper kunne ikke tiltræde indstillingen.

### Resume

Klimaplanen 2025-2030 har været i høring og indstilles til endelig vedtagelse. Klimaplan 2025-2030 udmønter klimaaftalen, som blev indgået 29. april 2024. Aftalen fastholdt CO2-neutralitetsmålsætningen for udledningen i [adresse] frem imod 2030. Klimaplanens konkrete indsatser lægger sporene hertil.

Der er indkommet 129 høringssvar i høringsperioden bredt fordelt fra blandt andet borgere, organisationer, myndigheder og virksomheder. På baggrund af høringen foreslår forvaltningen i vedlagte bilag 5 mindre justeringer i Klimaplan 2025-2030 og tilhørende indsatskatalog. Desuden vil mange af høringssvarene blive brugt i det videre arbejde med at omsætte Klimaaftalens ambitioner.

Klimaplanen følger den klimaøkonomiske tilgang, der skal sikre så omkostningseffektive CO2-reduktioner som muligt. [adresse] samler løbende læring og indsatserne, som følges tæt med henblik på justeringer og årlig status til [adresse]. Vurderinger af behovet for justeringer og omprioriteringer af midler, så 2030-målsætningen realiseres, gennemføres således løbende i et fast opfølgningsrul. Status herpå afrapporteres en gang årligt til byrådet i juni måned - første gang i 2026.

Det indstilles, at Klimaplan 2025-2030 og indsatskatalog vedtages med de foreslåede justeringer.

### Beslutningspunkter

Det indstilles:

At 1) Klimaplan 2025-2030 og indsatskatalog inkl. forslag til justeringer godkendes endeligt.

At 2) Byrådet udmønter de reserverede midler til klimaplanen i årene 2026 til og med 2030 til Teknik og Miljø, Borgmesterens Afdeling og Børn og Unge i overensstemmelse med økonomioversigten.

### Sagsforløb

Udvalg: Magistraten

Dato: 20-05-2025

Åge Steffensen: 3

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 14. maj 2025.

Liberal Alliance kunne ikke tiltræde.

Venstre tog forbehold.

Bettina Bach var forhindret i at deltage i sagens behandling.

Udvalg: [adresse]

Dato: 28-05-2025

Åge Steffensen: 12

Fremsendes til Teknisk Udvalg til behandling i henhold til beslutning i byrådets møde den 28. maj 2025.

Udvalg: Teknisk Udvalg

Dato: 18-06-2025

Åge Steffensen: 3

Et flertal i udvalget kunne tiltræde indstillingen i overensstemmelse med Magistratens anbefaling.

Herbert Frandsen, Matthias Simonsen, Katcha Jeppesen, Andrea Pedersen og Mikkel Schultz kunne tiltræde indstillingen.

Yannick Madsen tog forbehold.

Sam Schultz kunne ikke tiltræde indstillingen.